Commet le dernier jour de septembre l'an mil IIIIC LXXVII la ville de Dole estant assiegee des Francois le clergee gens de loy borgeois et comune de Salins doutant la perdition de ladite ville et consequemment dudit Salins se mirent en tres devote procession et a teste et pieds nuds portant la fiestre ou le corps et relicques du glorieux saint Anathoile reposent lui representant et laissant les clefs de ladite ville de Salins en lui requerant devotement vouloir estre garde dudit Salins auquel jour et heure lesdits francois leverent leur siege et furent icelles deux villes preservees par le merite du glorieux saint Anathoile.